
KRETINGOS RAJONO SAVIVALDYBĖS TARYBA

FINANSŲ IR INOVACIJŲ KOMITETO POSĖDŽIO PROTOKOLAS

2026 m.       d. Nr. 
Kretinga

Posėdis įvyko 2026 m. rugpjūčio 25 d. 10.00–11.04 val.
Posėdžio pirmininkas – Finansų ir inovacijų komiteto pirmininkas Laimonas Žemaitis.
Posėdžio sekretorė – Kretingos rajono savivaldybės (toliau – Savivaldybė) administracijos Bendrojo skyriaus specialistė Laura Narmontienė.
Dalyvauja Finansų ir inovacijų komiteto (toliau – komitetas) nariai: Saulius Šopaga, Giedrius Petreikis, Jolanta Girdvainė, Juozas Mažeika, Rokas Venckus, Steponas Baltuonis (nuotoliniu būdu).
Dalyvauja kviestieji asmenys:
Antanas Kalnius – Savivaldybės meras.
Vaida Jakumienė – Savivaldybės vicemerė.
Vilma Preibienė – Savivaldybės administracijos direktorė.
Viktorija Karčiauskienė – Savivaldybės tarybos posėdžių sekretorė.
Lukrecija Lengvinė – Strateginio planavimo ir investicijų skyriaus vedėja.
Ieva Venckutė – Strateginio planavimo ir investicijų skyriaus specialistė.
Sigutė Jazbutienė – Vietinio ūkio ir turto valdymo skyriaus vedėja.
Alma Rumbutienė – Ekonomikos ir biudžeto skyriaus vedėja.
Sonata Petravičienė – Švietimo skyriaus vyr. specialistė.
Simona Baublienė – Vietinio ūkio ir turto valdymo skyriaus vyr. specialistė.
DARBOTVARKĖ:
1. Dėl Finansų ir inovacijų komiteto posėdžio darbotvarkės patvirtinimo.
2. Dėl nepriklausomo veiklos audito atlikimo vertinant 2026 m. žiemos priežiūros darbų Kretingos mieste organizavimą, vykdymą ir kontrolę.
3. Dėl atleidimo nuo vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą.
4. Dėl Kretingos rajono savivaldybės tarybos 2026 m. balandžio 23 d. sprendimo Nr. T2-150 „Dėl Kretingos rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute, mokinių, ugdomų pagal priešmokyklinio ugdymo programą, skaičiaus ir priešmokyklinio ugdymo grupių skaičiaus 2026–2027 mokslo metams nustatymo“ pakeitimo.
5. Dėl ilgalaikio materialiojo turto perėmimo Kretingos rajono savivaldybės nuosavybėn ir jo perdavimo valdyti, naudoti ir disponuoti juo patikėjimo teise Kretingos rajono švietimo įstaigoms.
6. Dėl pritarimo dalyvauti partnerio teisėmis projekte „Sveikatos tiltai“.
7. Dėl pritarimo dalyvauti partnerio teisėmis projekte „Dviejų lygių pėsčiųjų perėjos įrengimas linijoje Vilnius–Klaipėda 353+595 km“ (Kretingos Palangos g.).
8. Dėl Kretingos rajono gyventojo kortelės išdavimo ir naudojimo tvarkos aprašo tvirtinimo.
9. Dėl Kretingos rajono savivaldybės ilgalaikio materialiojo turto, esančio Vilniaus g. 41, Kretingos m., nuomos.
10. Dėl Kretingos rajono savivaldybės ilgalaikio materialiojo turto, esančio J. Pabrėžos g. 8, Kretingos m., nuomos.
11. Dėl Kretingos rajono savivaldybės 2021–2030 m. strateginio plėtros plano tarpinės ataskaitos tvirtinimo.
12. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“ pakeitimo.
13. Dėl sutikimo perimti valstybės ilgalaikį materialųjį turtą Kretingos rajono savivaldybės nuosavybėn.
14. Dėl projekto „Vydmantų stadiono pritaikymas visuomenės poreikiams“ įgyvendinimo.
15. Dėl Kretingos rajono savivaldybės tarybos 2025 m. gruodžio 18 d. sprendimo Nr. T2-363 „Dėl Kretingos rajono sporto centro teikiamų paslaugų kainų nustatymo“ pakeitimo.
16. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo.
17. Kiti klausimai.
Komiteto pirmininkas Laimonas Žemaitis paskelbė posėdžio pradžią. Posėdyje dalyvavo visi komiteto nariai.
1. SVARSTYTA. Dėl Finansų ir inovacijų komiteto posėdžio darbotvarkės patvirtinimo. Pranešėjas – L. Žemaitis.
Komiteto pirmininkas Laimonas Žemaitis informavo, kad komiteto narys Steponas Baltuonis išreiškė pageidavimą apžvelgti, kaip 2026 m. pirmąjį pusmetį sekėsi vykdyti Savivaldybės biudžetą – kas buvo planuota ir kiek pajamų surinkta. Paprašė Ekonomikos ir biudžeto skyriaus vedėjos Almos Rumbutienės trumpai pristatyti informaciją.
Komiteto pirmininkas Laimonas Žemaitis pasiūlė pirmiausia svarstyti 12 darbotvarkės klausimą, po jo – 16 darbotvarkės klausimą, kadangi šie klausimai yra glaudžiai susiję, o vėliau kitus darbotvarkės klausimus svarstyti iš eilės.
NUTARTA. Bendru sutarimu pritarta darbotvarkei.
Nusišalinimų nepareikšta.
Ekonomikos ir biudžeto skyriaus vedėja Alma Rumbutienė pristatė informaciją apie 2026 m. septynių mėnesių Savivaldybės biudžeto pajamų surinkimą.
Informacija išklausyta.
Vyko diskusija dėl Savivaldybės biudžeto pajamų, gyventojų pajamų mokesčio ir valstybės biudžeto dotacijų surinkimo bei galimų biudžeto vykdymo rizikų. Diskusijoje dalyvavo komiteto pirmininkas Laimonas Žemaitis, Ekonomikos ir biudžeto skyriaus vedėja Alma Rumbutienė ir komiteto narys Steponas Baltuonis.
2. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“ pakeitimo (spr. prj. T1-236). Pranešėja – A. Adomaitienė.
Ekonomikos ir biudžeto skyriaus vedėja Alma Rumbutienė pristatė sprendimo projektą.
Informacija išklausyta.
NUTARTA. Bendru sutarimu pritarta sprendimo projektui.
3. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo (spr. prj. T1-241). Pranešėja – L. Lengvinė.
Strateginio planavimo ir investicijų skyriaus vedėja Lukrecija Lengvinė pristatė sprendimo projektą.
Informacija išklausyta.
Vyko diskusija dėl Šaulių stadiono tribūnų pastato fasado remonto, sporto klubo investicijų į pastato vidaus patalpas ir Savivaldybės prisidėjimo prie turto atnaujinimo. Diskusijoje dalyvavo komiteto narys Giedrius Petreikis, Savivaldybės vicemerė Vaida Jakumienė ir komiteto pirmininkas Laimonas Žemaitis.
Pasiūlymų balsavimui nepateikta.
NUTARTA. Bendru sutarimu pritarta sprendimo projektui.
4. SVARSTYTA. Dėl nepriklausomo veiklos audito atlikimo vertinant 2026 m. žiemos priežiūros darbų Kretingos mieste organizavimą, vykdymą ir kontrolę (spr. prj. T1-217). Pranešėjas – G. Petreikis.
Vyko diskusija dėl nepriklausomo veiklos audito poreikio ir tikslingumo. Diskusijoje dalyvavo komiteto pirmininkas Laimonas Žemaitis, komiteto nariai Giedrius Petreikis, Steponas Baltuonis ir Jolanta Girdvainė bei Savivaldybės meras Antanas Kalnius.
Balsuota dėl sprendimo projekto.
Balsavo: prieš – 2, susilaikė –1, už – 4
NUTARTA. Pritarta sprendimo projektui.
5. SVARSTYTA. Dėl atleidimo nuo vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą (spr. prj. T1-219). Pranešėja – R. Ambrazevičienė.
NUTARTA. Bendru sutarimu pritarta sprendimo projektui.
6. SVARSTYTA. Dėl Kretingos rajono savivaldybės tarybos 2026 m. balandžio 23 d. sprendimo Nr. T2-150 „Dėl Kretingos rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute, mokinių, ugdomų pagal priešmokyklinio ugdymo programą, skaičiaus ir priešmokyklinio ugdymo grupių skaičiaus 2026–2027 mokslo metams nustatymo“ pakeitimo (spr. prj. T1-224). Pranešėja – A. Burbienė.
Savivaldybės administracijos direktorė Vilma Preibienė informavo, kad sprendimo projektas bus keičiamas, nes buvo planuota, kad Vydmantų gimnazijoje nesusirinks pilnas III gimnazijos klasės komplektas, tačiau situacija pasikeitė ir papildomų Savivaldybės lėšų šiam klasės komplektui išlaikyti nebereikės. Paprašė Švietimo skyriaus vyr. specialistės Sonatos Petravičienės trumpai pristatyti sprendimo projekto pakeitimus.
Švietimo skyriaus vyr. specialistė Sonata Petravičienė informavo, kad sprendimo projektas keičiamas dėl pasikeitusio mokinių skaičiaus. Pasiteiravo, ar sprendimo projekte palikti punktą dėl Savivaldybės prisidėjimo prie Vydmantų gimnazijos III gimnazijos klasės išlaikymo. Taip pat informavo, kad, aštuntos klasės mokinių skaičiui padidėjus dviem, vietoje vieno numatomi du klasių komplektai.
Savivaldybės meras Antanas Kalnius pažymėjo, kad Vydmantų gimnazijos direktorė ir Švietimo skyriaus vedėja buvo informavusios, jog III gimnazijos klasėje mokysis 21 mokinys, todėl Savivaldybės prisidėjimo prie šio klasės komplekto išlaikymo nereikėtų. Meras paprašė Švietimo skyriaus patikslinti informaciją ir Švietimo komiteto posėdyje konkrečiai nurodyti mokinių skaičių bei ar bus reikalingas Savivaldybės prisidėjimas.
Komiteto pirmininkas Laimonas Žemaitis pasiūlė nebalsuoti dėl sprendimo projekto.
NUTARTA. Bendru sutarimu pritarta nebalsuoti dėl sprendimo projekto.
7. SVARSTYTA. Dėl ilgalaikio materialiojo turto perėmimo Kretingos rajono savivaldybės nuosavybėn ir jo perdavimo valdyti, naudoti ir disponuoti juo patikėjimo teise Kretingos rajono švietimo įstaigoms (spr. prj. T1-226). Pranešėja – S. Baublienė.
NUTARTA. Bendru sutarimu pritarta sprendimo projektui.
8. SVARSTYTA. Dėl pritarimo dalyvauti partnerio teisėmis projekte „Sveikatos tiltai“ (spr. prj. T1-228). Pranešėja – I. Venckutė.
Strateginio planavimo ir investicijų skyriaus specialistė Ieva Venckutė pristatė sprendimo projektą.
Informacija išklausyta.
NUTARTA. Bendru sutarimu pritarta sprendimo projektui.
9. SVARSTYTA. Dėl pritarimo dalyvauti partnerio teisėmis projekte „Dviejų lygių pėsčiųjų perėjos įrengimas linijoje Vilnius–Klaipėda 353+595 km“ (Kretingos Palangos g.) (spr. prj. T1-229). Pranešėja – I. Venckutė.
Svarstomu klausimu kalbėjo Savivaldybės meras Antanas Kalnius ir komiteto pirmininkas Laimonas Žemaitis.
NUTARTA. Bendru sutarimu pritarta sprendimo projektui.
10. SVARSTYTA. Dėl Kretingos rajono gyventojo kortelės išdavimo ir naudojimo tvarkos aprašo tvirtinimo (spr. prj. T1-230). Pranešėja – I. Venckutė.
Strateginio planavimo ir investicijų skyriaus specialistė Ieva Venckutė pristatė sprendimo projektą.
Informacija išklausyta.
Vyko diskusija dėl Kretingos rajono gyventojo kortelės naudojimo ir jos teikiamų galimybių. Diskusijoje dalyvavo komiteto pirmininkas Laimonas Žemaitis, Strateginio planavimo ir investicijų skyriaus specialistė Ieva Venckutė, komiteto narys Juozas Mažeika, Savivaldybės vicemerė Vaida Jakumienė ir Savivaldybės meras Antanas Kalnius.
Pasiūlymų balsavimui nepateikta.
NUTARTA. Bendru sutarimu pritarta sprendimo projektui.
11. SVARSTYTA. Dėl Kretingos rajono savivaldybės ilgalaikio materialiojo turto, esančio Vilniaus g. 41, Kretingos m., nuomos (spr. prj. T1-231). Pranešėja – S. Baublienė.
Vietinio ūkio ir turto valdymo skyriaus vyr. specialistė Simona Baublienė pristatė sprendimo projektą.
Informacija išklausyta.
NUTARTA. Bendru sutarimu pritarta sprendimo projektui.
12. SVARSTYTA. Dėl Kretingos rajono savivaldybės ilgalaikio materialiojo turto, esančio J. Pabrėžos g. 8, Kretingos m., nuomos (spr. prj. T1-232). Pranešėja – S. Baublienė.
Vietinio ūkio ir turto valdymo skyriaus vyr. specialistė Simona Baublienė pristatė sprendimo projektą.
Informacija išklausyta.
NUTARTA. Bendru sutarimu pritarta sprendimo projektui.
13. SVARSTYTA. Dėl Kretingos rajono savivaldybės 2021–2030 m. strateginio plėtros plano tarpinės ataskaitos tvirtinimo (spr. prj. T1-235). Pranešėja – L. Lengvinė.
Strateginio planavimo ir investicijų skyriaus vedėja Lukrecija Lengvinė pristatė sprendimo projektą.
Informacija išklausyta.
NUTARTA. Bendru sutarimu pritarta sprendimo projektui.
14. SVARSTYTA. Dėl sutikimo perimti valstybės ilgalaikį materialųjį turtą Kretingos rajono savivaldybės nuosavybėn (spr. prj. T1-238). Pranešėja – S. Baublienė.
Vietinio ūkio ir turto valdymo skyriaus specialistė Simona Baublienė pristatė sprendimo projektą. Pažymėjo, kad keičiamas sprendimo projektas – tikslinamas perimamo turto pavadinimas – vietoje „Vilniaus gatvė“ nurodoma „Rotušės aikštė ir Vilniaus gatvė“. Vietinio ūkio ir turto valdymo skyriaus vedėja Sigutė Jazbutienė patikslino, kad pavadinimo pakeitimas nėra susijęs su Adresų registro duomenų ar adresų keitimu – tikslinamas tik perimamo turto pavadinimas, kuris bus matomas Nekilnojamojo turto registro išraše.
NUTARTA. Bendru sutarimu pritarta sprendimo projektui su pakeitimu.
15. [bookmark: _Hlk238136193]SVARSTYTA. Dėl projekto „Vydmantų stadiono pritaikymas visuomenės poreikiams“ įgyvendinimo (spr. prj. T1-239). Pranešėja – L. Lengvinė.
Strateginio planavimo ir investicijų skyriaus vedėja Lukrecija Lengvinė pristatė sprendimo projektą.
Informacija išklausyta.
Svarstomu klausimu kalbėjo Savivaldybės meras Antanas Kalnius.
NUTARTA. Bendru sutarimu pritarta sprendimo projektui.
16. SVARSTYTA. Dėl Kretingos rajono savivaldybės tarybos 2025 m. gruodžio 18 d. sprendimo Nr. T2-363 „Dėl Kretingos rajono sporto centro teikiamų paslaugų kainų nustatymo“ pakeitimo (spr. prj. T1-240). Pranešėja – D. Višinskienė.
Savivaldybės vicemerė Vaida Jakumienė pristatė sprendimo projektą.
Informacija išklausyta.
NUTARTA. Bendru sutarimu pritarta sprendimo projektui.
17. SVARSTYTA. Kiti klausimai.
Papildomų klausimų ir informacijos nepateikta.

Finansų ir inovacijų komiteto posėdis baigtas 11.04 val.

Finansų ir inovacijų komitete pateikti pasiūlymai, pastebėjimai:

1. Svarstant klausimą „Dėl Kretingos rajono savivaldybės tarybos 2026 m. balandžio 23 d. sprendimo Nr. T2-150 „Dėl Kretingos rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute, mokinių, ugdomų pagal priešmokyklinio ugdymo programą, skaičiaus ir priešmokyklinio ugdymo grupių skaičiaus 2026–2027 mokslo metams nustatymo“ pakeitimo“, kilo neaiškumų dėl Vydmantų gimnazijos III gimnazijos klasės mokinių skaičiaus ir Savivaldybės prisidėjimo prie klasės komplekto išlaikymo poreikio. Meras paprašė Švietimo skyriaus patikslinti informaciją ir Švietimo komiteto posėdyje konkrečiai nurodyti mokinių skaičių bei ar bus reikalingas Savivaldybės prisidėjimas.
2. Svarstant klausimą „Dėl sutikimo perimti valstybės ilgalaikį materialųjį turtą Kretingos rajono savivaldybės nuosavybėn“, pažymėta, kad keičiamas sprendimo projektas – tikslinamas perimamo turto pavadinimas: vietoje „Vilniaus gatvė“ nurodoma „Rotušės aikštė ir Vilniaus gatvė“.

